

NACIONALINĖS ŠVIETIMO AGENTŪROS

DIREKTORIUS

**ĮSAKYMAS**

DĖL DALYKŲ GRUPIŲ KLASIFIKATORIAUS PATVIRTINIMO

2023 sausio mėn 9 d. Nr. VK-9

Vilnius

Vadovaudamasi Lietuvos Respublikos valstybės informacinių išteklių valdymo įstatymo 15 straipsnio 8 dalimi ir Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių, patvirtintų Lietuvos Respublikos švietimo ir mokslo ministro 2014 m. gruodžio 22 d. įsakymu Nr. V-1233 „Dėl Švietimo ir mokslo srities registrams ir informacinėms sistemoms būdingų klasifikatorių kūrimo, tvarkymo ir naudojimo taisyklių patvirtinimo“, 12 punktu, 2019 m. liepos 24 d. Lietuvos Respublikos švietimo, mokslo ir sporto ministro įsakymu Nr. V-852 „Dėl Ugdymo plėtotės centro, Specialiosios pedagogikos ir psichologijos centro, Švietimo ir mokslo ministerijos Švietimo aprūpinimo centro, Nacionalinio egzaminų centro, Švietimo informacinių technologijų centro ir Nacionalinės mokyklų vertinimo agentūros reorganizavimo“ patvirtintų Nacionalinės švietimo agentūros nuostatų 14.5 papunkčiu projekto „Skaitmeninio ugdymo turinio kūrimas ir diegimas“ (projekto Nr. 09.21. ESFA-V-726-03-001) poreikiams įgyvendinti,

tvirtinu Dalykų grupių klasifikatorių (pridedama).

Direktorė Rūta Krasauskienė

PATVIRTINTA

Nacionalinės švietimo agentūros direktoriaus 2023 m. sausio mėn. 9 d. d. įsakymu Nr. VK-9

**DALYKŲ GRUPIŲ KLASIFIKATORIUS**

|  |  |
| --- | --- |
| Klasifikatoriaus pavadinimas lietuvių kalba | Dalykų grupės |
| Klasifikatoriaus pavadinimas anglų kalba | Subject groups |
| Klasifikatoriaus pavadinimo santrumpa | KL\_PROJ\_6 |
| Klasifikatoriaus paskirtis | Suskirstyti priešmokyklinį ugdymą ir bendrojo ugdymo dalykus į grupes (pagal ŠMSM 2019 m. lapkričio 18 d. įsakymo Nr. 1317 „Dėl Bendrųjų programų atnaujinimo gairių patvirtinimo“ suvestinės redakcijos 41, 49 punktus). |
| Klasifikatoriaus tipas | Lokalus |
| Klasifikatorių kuriančios institucijos pavadinimas | Nacionalinė švietimo agentūra |

Klasifikatoriaus reikšmės:

|  |  |  |  |
| --- | --- | --- | --- |
| Eil. Nr. | Kodas | Pavadinimas | Aprašymas |
| 1. | 01 | Priešmokyklinis ugdymas | Priešmokyklinio ugdymo grupė  |
| 2. | 03 | Dorinis ugdymas | Etikos, katalikų tikybos, ortodoksų stačiatikių tikybos, evangelikų liuteronų tikybos, evangelikų reformatų tikybos, karaimų tikybos, judėjų tikybos, musulmonų sunitų tikybos dalykų grupė |
| 3. | 04 | Kalbinis ugdymas | Lietuvių kalbos ir literatūros, lietuvių gestų kalbos, lietuvių kalbos pagal kalbos mokėjimo lygius (A1–B2), baltarusių tautinės mažumos gimtosios kalbos ir literatūros, lenkų tautinės mažumos gimtosios kalbos ir literatūros, rusų tautinės mažumos gimtosios kalbos ir literatūros, vokiečių tautinės mažumos gimtosios kalbos ir literatūros, pirmosios užsienio kalbos, antrosios užsienio kalbos dalykų grupė |
| 4. | 05 | Visuomeninis ugdymas | Visuomeninio ugdymo, etninės kultūros, istorijos, geografijos, ekonomikos ir verslumo, pilietiškumo pagrindų, nacionalinio saugumo ir krašto gynybos, geografinės informacinės sistemos, teisės, psichologijos, filosofijos dalykų grupė |
| 5. | 06 | Matematinis, gamtamokslinis ir technologinis ugdymas | Matematikos, informatikos, gamtos mokslų, biologijos, chemijos, fizikos, astronomijos, technologijų, inžinerinių technologijų dalykų grupė |
| 6. | 09 | Meninis ugdymas  | Dailės, muzikos, teatro, šokio, medijų meno, menų istorijos, taikomųjų technologijų dalykų grupė |
| 7. | 11 | Fizinis ir sveikatos ugdymas | Fizinio ugdymo, gyvenimo įgūdžių, sveikatos dalykų grupė |

\_\_\_\_\_\_\_\_\_\_\_\_\_\_\_\_\_\_\_\_\_\_